**Store kattedyr** (Pantherinae) er en monofyletisk gruppe i kattefamilien (Pantherinae) og består av de to slektene med brølekatter (*Panthera*) og treleoparder (*Neofelis*). I dag refererer moderne forskning gjerne til denne gruppen som **panterlinjen**.

Biologi
-------

Treleoparden er så godt kamuflert at den kan være vanskelig å se, selv på åpne plasser
Svært få rovpattedyr er mer spesialiserte enn snøleoparden, som er ypperlig tilpasset livet over tregrensen
Store kattedyr utviser tydelig kjønnsdimorfisme, i det hanner blir klart større enn hunner. Tannsettet er som hos andre kattedyr: I3/3 C1/1 P3/2 M1/1 = 30, mens kromosomtallet for artene i denne gruppen er 2*ɳ*=38. Den fysisk minste arten er treleoparden (*N. nebulosa*), der hunnen kan veie ned mot 11,5 kg. Den fysisk største arten er tiger (*P. tigris*), der enkelte hanner kan veie mer enn 300 kg.

Bortsett fra løver, som lever og jakter sammen i komplekse sosiale enheter, så lever og jakter disse dyra stort sett solitært. De er hovedsakelig nattaktive og skumringsaktive, men de kan også være aktive om dagen. Byttet utgjør for det meste middels store og store hovdyr, men annet vilt står også på menyen.

Taksonomi
---------

De store kattedyra nedstammer fra et felles opphav som utviklet seg i Asia for omkring 10,5–11,5 millioner år siden. *Neofelis* var den første linjen som oppsto, for cirka 6,5 millioner år siden, og deretter *Panthera* for cirka 6–4 millioner år siden. Artene i gruppen har spredt seg til nesten hele verden, unntatt Oseania og Antarktika. Fossiler etter tigre er aldri funnet utenfor Asia, men for cirka 500 000 år siden var løver distribuert over nesten hele Eurasia, og for cirka 300 000 år siden krysset det løver over Beringlandbrua og etablerte seg i Nord-Amerika. Løvene døde imidlertid ut i Amerika og det meste av Eurasia mot slutten av siste istid. Også jaguarer har vært bredt distribuert gjennom Europa, for omkring 1,5–1,9 millioner år siden. Den tok seg også over til Nord-Amerika via Beringlandbrua under pleistocen, der etterkommerne fortsatt lever. Det eldste fossile beviset man med sikkerhet har for jaguar i Nord-Amerika dateres til cirka 850 000 år siden. Leoparden er i dag imidlertid den eneste av de store kattedyra som lever fritt på mer enn ett kontinent, nemlig Afrika og Eurasia. Arten er faktisk det ville kattedyret med størst utbredelse av alle katter, uavhengig av størrelsen.

Den eldste arten man kjenner til er *P. blytheae*, som levde under miocen–tidlig pliocen i Himalaya. En annen av de tidligste kjente artene i denne gruppa oppsto trolig i Kina, i perioden pliocen–pleistocen. Den har fått det vitenskapelige navnet *P. palaeosinensis*. Tidligere ble denne arten antatt å være en progenitor for tiger, men andre har antydet at den var en opphavet for leopard eller også to andre nå utdødde *Panthera*-linjer. Nyere forskning konkluderer imidlertid med, at *P. palaeosinensis* må være nærmere beslektet med løve og leopard enn tiger. Det har derfor oppstått en teori om at *P. palaeosinensis* kan være opphavet for minst to arter i gruppen Pantherinae, og kanskje til og med selv være basal i gruppen.

Den systematiske gruppen *store kattedyr* (Pantherinae) må ikke forveksles med den uformelle gruppen store katter (på engelsk gjerne referert til som *the great cats*). Den gruppen omfatter alle kattedyrarter med en vekt på 25–30 kg eller mer, herunder også gepard og puma.

Fylogeni
--------

Fylogenien følger Johnson, Eizirik & Pecon-Slattery *et al.* (2006).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|    Felidae    | 

|  |  |
| --- | --- |
|  | Panterlinjen (Moderne katter oppsto for cirka 10,8 millioner år siden, da gruppen Pantherinae oppsto. Slektene *Panthera* og *Neofelis* er søsterslekter i denne gruppen og splittet seg for cirka 6,4 millioner år siden) |
|  |
|  | 

|  |  |
| --- | --- |
|  | Baykattlinjen (Slekten *Pardofelis* oppsto for cirka 9,4 millioner år siden) |
|  |
|  | 

|  |  |
| --- | --- |
|  | Karakallinjen (Slekten *Caracal* oppsto for cirka 8,5 millioner år siden) |
|  |
|  | 

|  |  |
| --- | --- |
|  | Ozelotlinjen (Slekten *Leopardus* oppsto for cirka 8 millioner år siden) |
|  |
|  | 

|  |  |
| --- | --- |
|  | Gaupelinjen (Slekten *Lynx* oppsto for cirka 7,2 millioner år siden) |
|  |
|  | 

|  |  |
| --- | --- |
|  | Pumalinjen (Slekten *Puma* oppsto for cirka 6,7 millioner år siden. En søsterslekt, *Acinonyx*, oppsto for cirka 4,9 millioner år siden) |
|  |
|  | 

|  |  |
| --- | --- |
|  | Leopardkattlinjen (Slekten *Prionailurus* oppsto for cirka 6,2 millioner år siden). En søsterslekt, *Otocolobus*, oppsto for cirka 5,9 millioner år siden. |
|  |
|  | 

|  |  |
| --- | --- |
|  | Tamkattlinjen (Slekten *Felis* oppsto for cirka 3,4 millioner år siden) |
|  |

 |
|  |

 |
|  |

 |
|  |

 |
|  |

 |
|  |

 |
|  |

 |
|  |

 |
|  |

Inndeling
---------

Inndelingen følger IUCN/SSC Cat Specialist Group og er i henhold til Cat Classification Task Force (2017).

**Treliste**
* Carnivora, rovpattedyr
	+ Feliformia, kattelignende rovpattedyr
		- Felidae, kattefamilien
			* Pantherinae, store kattedyr
				+ *Panthera*, brølekatter
					- *P. tigris*, tiger
					- *P. uncia*, snøleopard
					- *P. onca*, jaguar (monotypisk)
					- *P. leo*, løve
					- *P. pardus*, leopard
				+ *Neofelis*, treleoparder
					- *N. nebulosa*, treleopard (monotypisk)
					- *N. diari*, borneotreleopard

Litteratur
----------

* Castelló, José R. (2020). *Princeton Field Guides: Felids and Hyenas of the World*. Princeton and Oxfordshire: Princeton University Press. ISBN 978-0-691-20597-7.

Referanser
----------

1. ↑  Christiansen, P. (2008). Phylogeny of the great cats (Felidae: Pantherinae), and the influence of fossil taxa and missing characters. *Cladistics*, **24**(6), 977-992.  Besøkt 1. januar 2011
2. 1 2 3 4 5 6 7 8 9 10  Castelló, José R. (2020). *Princeton Field Guides: Felids and Hyenas of the World*. Princeton and Oxfordshire: Princeton University Press. ISBN 978-0-691-20597-7.
3. ↑  Mazák, J. (2010). What is *Panthera palaeosinensis*? *Mammal Review*, **40** (1), 90-102 DOI:
4. ↑  Johnson WE, Eizirik E, Pecon-Slattery J, et al. (2006). The late Miocene radiation of modern Felidae: a genetic assessment. *Science* (journal) **311** (5757): 73–7.
5. ↑  Kitchener, A. C. Breitenmoser-Würsten, C. Eizirik, E. Gentry, A. Werdelin, L. Wilting, A. ... & Duckworth, J. W. (2017). A revised taxonomy of the Felidae: The final report of the Cat Classification Task Force of the IUCN Cat Specialist Group. *Cat News*.

Eksterne lenker
---------------

* (en) *Store kattedyr* hos Fossilworks Rediger på Wikidata

* (en) *Store kattedyr* hos ITIS Rediger på Wikidata

* (en) *Store kattedyr* hos NCBI Rediger på Wikidata

* (en) *Kategori:Pantherinae* – bilder, video eller lyd på Wikimedia Commons Rediger på Wikidata

* *Pantherinae* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | GND **·** NKC
 |